Nanterre 92

O **Nanterre 92**, antes coñecido como **Jeunesse sportive des Fontenelles de Nanterre** ou **JSF Nanterre**, é un equipo de baloncesto profesional francés con sede na cidade de Nanterre (Hauts-de-Seine, Illa de Francia). Actualmente xoga na Ligue Nationale de Basket Pro A, a máxima categoría do baloncesto francés. Os seus maiores éxitos concéntranse na década de 2010, onde conseguen gañar unha Liga, dúas Copas, o EuroChallenge e a FIBA Europe Cup.

## Historia 
A Jeunesse sportive des Fontenelles de Nanterre foi fundada no ano 1927. Entre os anos 1990 e 1995, o equipo foi reforzado pola fusión entre a sección de baloncesto do club e o Entente Sportive de Nanterre. Coa súa sede en Nanterre, nos Hauts-de-Seine, o club vaga até o final da década de 1980 nas divisións departamentais e rexionais inferiores. Após a chegada dunha nova directiva ao club en 1987, o club comeza a subir de categoría. Desde 1989 até 2004 o equipo ascende até dez veces en quince anos sen descender nunca. As pezas angulares deste proxecto foron o presidente Jean Donnadieu e o adestrador Pascal Donnadieu, que permaneceron no posto durante todo este tempo. 

O equipo debuta na Pro B, segunda categoría do baloncesto francés, na temporada 2004–05. No ano 2007 o club abre un centro de formación que permite, co apoio do Consello Rexional e o Concello de Nanterre, a doce xogadores compatibilizar os estudos co deporte de alto nivel. Ese mesmo ano o equipo chega á final da Copa de Francia, onde perden por 92–83 ante o Pau-Orthez. No ano 2011 o club gaña o campionato de Segunda División e ascende por vez primeira á máxima categoría. Despois do ascenso o equipo segue a mellorar até gañar en tan só dous anos o seu primeiro título de Liga, que virá acompañado da consecución de dúas Copas, e dous títulos europeos: o EuroChallenge e a FIBA Europe Cup. En febreiro de 2016 o club muda o seu nome de JSF Nanterre a Nanterre 92.

### Ano a ano 
## Pavillóns 
O Nanterre 92 xoga os seus partidos coma local da liga francesa no Palais des Sports Maurice Thorez, con capacidade para 3.000 espectadores. Porén, ocasionalmente e para partidos europeos, o club usa o Halle Georges Carpentier de París con capacidade para 5.009 espectadores. O 11 de marzo de 2018, o equipo xogou un partido de Liga no U Arena de Nanterre, onde o Nanterre 92 venceu ao ASVEL Basket por 81–80 ante 15.220 espectadores, máxima asistencia a un partido da competición gala da súa historia.

## Xogadores 
### Destacados 
* Souarata Cissé
* Mamoutou Diarra
* Evan Fournier
* Joseph Gomis
* Hugo Invernizzi
* Edwin Jackson
* Mouhammadou Jaiteh
* Marc Judith
* Lahaou Konaté
* Mathias Lessort
* Adrien Moerman
* Johan Passave-Ducteil
* Ali Traoré
* Kevin Lisch
* Joachim Ekanga-Ehawa
* Jeremy Nzeulie
* Juan Palacios
* Ivan Almonte
* Erik Murphy
* Jamar Wilson
* Myles Hesson
* Heiko Schaffartzik
* Alade Aminu
* Talib Zanna
* Miguel Cardoso
* Malick Badiane
* Sergiy Gladyr
* Steffon Bradford
* Spencer Butterfield
* T.J. Campbell
* Brian Conklin 
* Rashaun Freeman
* Diante Garrett
* Kevin Jones
* David Lighty
* Deshaun Thomas
* Ivan McFarlin
* Trent Meacham 
* Mykal Riley 
* Gerald Robinson
* Jamal Shuler
* Chris Warren
* Kyle Weems

## Títulos 
### Competicións locais 
**Liga**
* **Campións (1)**: 2013
**Copa**
* **Campións (1)**: 2014, 2017
* *Subcampións (2)*: 2007, 2013
**Supercopa**
* **Campións (2)**: 2014, 2017
* *Subcampións (1)*: 2013
**Segunda División**
* **Campións (1)**: 2011

### Competicións europeas 
**FIBA Europe Cup**
* **Campións (1)**: 2017
**EuroChallenge**
* **Campións (1)**: 2015

## Notas 
## Véxase tamén 
### Ligazóns externas 
* Sitio web oficial